ERC Tortosa: de maig 2011\nGràcies i Avant Tortosa !!!\nJosep Monclús i Alícia Gamundi, defensaran els interessos de les tortosines i tortosins fent una oposició constructiva.\nDes d’ERC-Tortosa, volem donar les gràcies als 1221 tortosins i tortosines que ens han donat el seu suport en aquestes eleccions municipals. Des d’aquí hem de felicitar el guanyador de les eleccions, però alhora hem de destacar que la candidatura d’ERC ha guanyat vots i percentatge de suport respecte fa 4 anys. En el context nacional, Tortosa ha estat un dels únics quatre municipis de més de 30.000 habitants on hem pujat, i això és gràcies a l’esforç d’amics, simpatitzants i militants, que han format un gran equip encapçalat per Josep Felip Monclús.\nAra ens toca treballar, des del lloc i amb la força que els ciutadans ens han donat, per a continuar millorant la nostra ciutat. Gràcies a totes i tots, i avant!\nL’equip d’Esquerra Tortosa\nDIARI DE CAMPANYA NÚMERO 12 (18/5/2011)\nA primera hora del matí Josep Monclús s'ha fet una fotografia junt els altres cap de llista de la ciutat de Tortosa que apareixerà el proper diumenge en el diari de Tarragona.\nMés tard, després de ser entrevistat a la cadena SER per la periodista Sílvia Tejedor, Monclús acompanyat de membres de la candidatura d'ERC de Tortosa ha declarat davant els mitjans de comunicació que es comprometia a treballar per les persones i a defensar una atenció sanitària de qualitat.\nEl candidat republicà ha afirmat que el Govern de CiU s'ha proposat desballestar la sanitat pública i que "per ser alcalde s'ha de defensar Tortosa" davant les retallades i que "cal defensar les persones i treballar per millorar el seu benestar".\nL'alcaldable d'Esquerra ha evidenciat el seu malestar per la decisió del govern de la Generalitat de tancar quiròfans, eliminar llits a l’Hospital Verge de la Cinta, i reduir serveis. Una decisió que segons el candidat “repercutirà i molt a Tortosa i a les Terres de l’Ebre perquè ens veurem obligats a dependre de Tarragona”. En aquest sentit, Monclús ha explicat que “els serveis s’aniran centralitzant a Tarragona, i per tant perdrem en assistència i en capacitat de decisió al territori; és a dir, perdrem capitalitat”.\nL’alcaldable ha deixat clar que “des d’Esquerra treballarem per aconseguir un hospital de primera on es pugui donar una atenció de qualitat” i ha explicat que el govern de la Generalitat no ha tingut en compte a les persones, “deixarà molts pacients en llista d’espera, i alhora molta gent es quedarà sense feina a causa de les retallades del sector”. Monclús també ha afegit que “es tancaran serveis i se’n reduiran d’altres i moltes especialitats que ara hi havien a Tortosa desapareixeran”. Segons Monclús quan les dretes governen, es dediquen a desballestar la sanitat pública i “nosaltres no compartim les retallades en serveis bàsics, perquè per la gent d’Esquerra el més important són les persones”.\nMonclús ha recordat que els ciutadans estan pagant la sanitat per partida doble, a través de la nòmina i del cèntim sanitari, i també de mútues en molts casos, i que “no hi ha dret que després de tant pagar ara es retalli en un àmbit que és fonamental. No ens ho mereixem”. El candidat republicà ha alertat que aquestes retallades són fruït de la voluntat política de CiU d’afavorir el sector privat, i que “després de tants anys com ha costat tenir una sanitat pública de qualitat, ara no ens podem permetre tornar enrere”.\nLa resta del matí la candidatura ha continuat visitan els comerços de la ciutat a bona part de l’avinguda de la Generalitat i a la Plaça d’Alfons XII.\nPer la tarda la candidatura de Monclús ha instal.lat el seu punt d’atenció al ciutadà davant del Col.legi de Ferreries i on han lliurat invitacions per a l’acte central de campanya que es celebrarà avui al Mercat vell de Ferreries a les 20.00 hores.\nLa feina de la tarda ha continuat amb quatre grups de candidats: uns han repartit invitacions a l’acte central en el pont de l’Estat; altres han visitat la zona de Vora Parc del barri del Temple; els tercers han passejat pels carrers de Vinallop i per últim, Josep Monclús ha acompanyat a Josep Marro, membre de la candidatura i veí dels Reguers a visitar diferents comerços i cases d’aquest poble.\nDIARI DE CAMPANYA NÚMERO 11 (17/5/2011)\nAhir pel matí es va celebrar a l'Auditori Felip Pedrell el debat de caps de llista dels partits polítics amb representació a l'Ajuntament de Tortosa organitzat pel Col.legi de Periodistes de les Terres de l'Ebre.\nEl debat va estar dirigit per les periodistes Núria Mora de Ràdio Tortosa i Sílvia Tejedor de la cadena SER i va comptar amb una taula de periodistes amb la presència i intervenció de Gustau Moreno del Diari El Punt, Sílvia Berbis del setmanari L'Ebre i Josep Baubí de Catalunya Ràdio.\nEl primer bloc del debat feia referència a la crisi i la situació econòmica actual. Josep Monclús va incidir en una de les línees principals del seu programa electoral i que és la creació d'ocupació en cinc grans apartats: el sector industrial, amb la implantació d'un centre e transferència i innovació agroalimentària; el sector institucional, amb la creació d'una agència especialitzada en atraure inversions productives a la ciutat i la creació d'una xarxa de vivers del territori, inclós el de Tortosa; el turisme cultural i de la identitat ebrenca i tortosina; el sector comerç, amb la creació d'un eix comercial a Tortosa que la faci capital territorial del comerç i finalment, el sector universitari, amb la generació de coneixement, el dinamisme cultural i la implantació de noves titulacions universitaris en el nou campus de la URV.\nEn el segon torn del primer bloc, Monclús va explicar que la Generalitat de Catalunya i l'Ajuntament de Tortosa han ficat les bases del turisme de la ciutat, però cal continuar treballar, com per exemple en el desenvolupament del pla de foment turístic de la ciutat,que està signat per ambdues administracions i està dotat pressupostàriament, pero que cal activar i posar en marxa des de l'Ajuntament. El riu i el Renaixement són dos puntals de diferenciació turística de la nostra ciutat.\nUna de les preguntes de la taula de periodistes va ser si s'havia de canviar el traçat de la C-12Monclús va respondre que no es podira dilatar més el desdoblament de l'eix de l'Ebre. D'una banda perquè el desdoblament suposa una millora de les comunicacions per al nostre territori si s'exten fins a Lleida i França i a més a més, el traçat actual per l'interior de la ciutat és molt perillós. S'ha d'actuar com més prompte millor, respectant la voluntat del municipi de Tortosa.\nUn altra pregunta feia referència a les propostes de cada partit sobre el monument a la Batalla de l'Ebre. El candidat d'ERC Tortosa va respondre que calia recuperar la pilastra del mig del riu per instal.lar una pasarel.la de vianants i que el monument s'ha de treure, museïficar-lo i que aquesta despesa ha de ser assumida pel Ministeri de Defensa, que n'és el titular.\nEl segon bloc del debat feia referència a com millorar la convivència, la seguretat i la integració dels nouvinguts.\nMonclús va respondre que eren coses que no es podien barrejar amb lleugeresa, però calen normes clares per a tothom i que s'han de fer complir. També va destacar que la policia de barri ha de fer de policia de proximitat i abordar els problemes concrets de convivència que puguen haver-hi en cada barri. Per ERC la prioritat són les persones i és per això que cal prioritzar les actuacions sobre aquestes, com són els circuïts per activitat física, les escoles bressol públiques, els centrescívics, el col.legi de Sant llàtzer, espais que fomenten el coneixement entre les persones i per tant, ajuden a una millor convivència, a una millor integració i en conseqüència aconsegueixen una millor sensació de seguretat.\nEn un segon torn d'intervencions, Monclús va destacar la manca de voluntat de l'Ajuntament de Tortosa per cedir en condicions el solar on s'ha de construir el col.legi de Sant Llàtzer. En aquest punt Monclús va coincidir amb els candidats del PSC i Iniciativa per Catalunya en el sentit que el projecte estava redactat i s'havia de finançar a traves del Institut Català de Finances i l'àrea d'educació de l'Ajuntament de Tortosa no havia fet els seus deures. Bel va sortir a l'atac dient que com s'estava veient s'estava configurant un nou tripartit a la ciutat. Monclús va respondre que ERC ha governat a la Generalitat en un tripartit, però també ha governat a Tortosa amb un altre tripartit (CDC i UDC).\nEls periodistes de la taula es van fer ressó de la proposta del President del Partit Popular de Tortosa sobre la creació d'un centre específic d'acollida i tractament de malalties infeccioses per als immigrants. Monclús va considerar aquesta proposta com un despropòsit sanitari.\nUn altra pregunta va fer referència al fet de si Tortosa està exercint la capitalitat del territori. Monclús va respondre que Trtosa havia de tirar del carro del territori, com ho va fer amb la lluita contra el PHN, però que havia de mirar la resta de municipis a un nivell d'igualtat.\nA la pregunta de si estava d'acord ambque la llista més votada hagi de tenir l'alcaldia, Monclús va respondre que el partit més votat ha de liderar la formació del govern municipal, però que també calia cassar els programes polítics de les coalicions de govern.\nA la pregunta de si calia canviar el model de Festes de la Cinta, el candidat republicà va recalcar la necessitat de cuidar la Festa del Renaixement, com a element de promoció econòmica de la ciutat i punta de llança del turisme cultural de la ciutat i que s'havíen d'escurçar les festes de la Cinta, augmentant-ne la intensitat i la imatge de lideratge en el territori.\nEl tercer i últim bloc feia referència a les propostes sobre el nucli antic. Monclús va respondre que ERC ha cregut sempre amb el nucli històric i per això en va instal.lar ja fa anys la seva seu. Que cal posar en valor el patrimoni per fomentar el turisme cultural. Altres propostes per al nucli antic són la ubicació d'un mercat setmanal de pagesos, la creació d'un carrer d'artesans, la instal.lació debucs d'assaig per a grups musicals, la rehabilitació de vivendes i l'augment de la presència de la policia de proximitat.\nLa últim pregunta feia referència a la despesa de campanya electoral. Monclús va dir que s'havia fet una campanya basada en el treball de la candidatura i de la resta d'afiliats i amics i que la despesa era molt ajustada i que es tindria quantificada totalment en els últims dies de campanya.\nPer demanar el vot, Moncús va destacar que estava envoltant d'un bon equip amb moltes ganes de treballar, amb experiència de gestió i en els respectius oficis dels membres de la candidatura i que les seves propostes volien aconseguir una ciutat més saludable, amb més treball i equipaments per als tortosins i tortosines. En definitiva, una ciutat per a les persones i una Tortosa capital de la vegueria.\nDesprés del debat, la feina de campanya no es va aturar i es va continuar fent la visita de comerços de l'Avinguda de la Generalitat.\nPer la tarda, Monclús i altres membres de la candidatura van muntar el punt d'atenció al ciutadà a la baixada del pont de l'Estat on van repartir programes electoral i invitacions per a l'acte central de campanya que es celebrarà demà dijous a les 20.00 hores a l'Antic Mercat de Ferreries.\nAl vespre, Josep Monclús, Alícia Gamundi, Emili Nieto, Montse Andreu i Jordi Roig es van reunir amb la nova Junta de l'Associació de Veïns per escoltar les principals problemàtiques del barri i explicar-los algunes de les propostes d'ERC per a Tortosa i per a Remolins. Des d'aquí el nostre suport a aquest nou grup de dones i homes amb moltes ganes de defensar i treballar pel seu barri.\nDIARI DE CAMPANYA NÚMERO 10 (16/5/2011)\nAhir dilluns, Josep Monclús, ha presentat un paquet de propostes perquè “Tortosa deixi de viure d’esquenes a l’Ebre i el riu es converteixi en un element cohesionador”. Aquestes propostes es basen en l’aprofitament turístic del riu, per una banda, i en la integració de les dues bandes mitjançant millores urbanes.\nPel que fa a l'aprofitament turístic de l'Ebre, ERC proposa la creació d'una ruta verda aigües avall de Tortosa, que permetria disposar d’un passeig a la vora del riu. Al mateix temps, per al tram de Tortosa aigües amunt, Monclús va proposar la restauració del bosc de ribera (illa d’Audi, ribera de Jesús), així com la creació d’un parc de ribera a la platja fluvial de la Xiquina. Les propostes de la candidatura republicana també passen per l’impuls a la construcció del port de Tortosa per part de Ports de la Generalitat, i la substitució de l’embarcador de davant la Catedral per un d’ajustat a les normes de seguretat. Segons Monclús, des d’ERC “volem treballar conjuntament amb les administracions que tenen les competències sobre el riu, per convertir-lo en un element integrador i aprofitar-ne totes les seves potencialitats”.\nRespecte les millores urbanes, Monclús ha apostat per millorar la mobilitat de vianants i vehicles entre les dues ribes del riu amb l’objectiu de fer una ciutat més saludable i potenciar la integració dels barris. Així cal construir una passarel·la de vianants entre el barri de Ferreries i dins Tortosa, unint les dues ribes entre el carrer de Jaume Ferran, a la part de dins Tortosa, i el Passeig de l’Ebre a l’alçada de la Rambla de Catalunya a la part de Ferreries. Es tractaria d’una obra amb un cost assumible.\nAixí mateix, en la línia de defensar la importància de “centrar la ciutat en lo riu”, l’alcaldable també s’ha compromès a reivindicar davant el govern de l’Estat la construcció d’un nou pont entre l’eix de l’Ebre i Remolins, per tal de descongestionar el trànsit actual entre el pont de l’Estat i l’avinguda Felip Pedrell.\nFinalment, Monclús proposa eixamplar la vorera de l’Avinguda de Felip Pedrell en el tram comprès entre la Plaça del Paiolet i la futura plaça de la catedral / zona de l’escorxador. Es tracta, segons l’alcaldable republicà, “d’una actuació que afavoriria la mobilitat en una zona on les voreres existents són insuficients i no compleixen els mínim actuals d’accessibilitat. Aquesta proposta s’aconseguiria mitjançant un voladiu, tècnica que també es proposa aplicar al pont de l’Estat, eixamplant-ne les voreres en 1,90 m. més, que donaria lloc a un pas útil de 3,50 m. d’amplada i permetria també incorpora-hi carril bici.\nA les 12.00 Josep Monclús ha estat entrevistat en directe per la periodista Núria Mora a les instal.lacions de l'emissora municipal de Tortosa.\nMentre al Canal de televisió local Canal t e, Alícia Gamundi, número 2 de la candidatura d'ERC Tortosa ha estat entrevistada per la periodista Diana Mar Gutierrez.\nMentre, els dos primers candidats de la llista atenien els mitjans de comunicació, altres membres de la candidatura instal.laven el punt d'atenció al ciutadà d'ERC Tortosa davant del Col.legi de les Teresianes.\nPer la tarda, després d'una reunió de treball per preparar el debat de caps de llista organitzat pel Col.legi de Periodistes que s'ha celebrat aquest matí a l'Auditori Felip Pedrell, membres de la candidatura encapçalats per Josep Monclús i Salomé Ortiz, la candidata a la Presidència a la EMD de Bítem, han tornat a visitar aquest poble fins el barri de la Masada i el de Santa Rosa per fer un porta a porta i repartir el programa electoral d'ERC per Tortosa i per Bítem i atendre als veïns i veïnes d'aquests barris.\nDIARI DE CAMPANYA NÚMERO 9 (15/5/2011)\nAvui diumenge la intensitat de la campanya baixa, els ciutadans i ciutadanes també tenen dret a descansar, però no hem deixat el llibre de ruta en blanc.\nPel matí el cap de llista per Tortosa d'ERC, Josep Monclús, i la seva esposa Maria Josep Arasa, han participat en la 2a edició de la cursa de muntanya dels Reguers, inclosa dins del Circuit de Curses de Muntanya de les Terres de l'Ebre, coneguda com la Cursa del vent.\nA les 12.00 el cap de llista s'ha reunit amb diferents membres de la candidatura per fer un vermut al Bar La Ribera de Tortosa i xerrar una estona del treball fet durant la campanya i el treball que manca per a la propera setmana.\nDIARI DE CAMPANYA NÚMERO 8 (14/5/2011)\nDissabte pel matí hem tornat a la Fira de Ferreries per plantar el nostre punt d'atenció al ciutadà.\nA les 12.00, membres de les JERC acompanyades per Josep Monclús i altres membres de la candidatura per a les eleccions municipals han fet una roda de premsa per parlar de polítiques adreçades al jovent.\nEn primer lloc, s'ha considerat l'existència de nombrosos grups musicals a Tortosa que assajen en condicions precàries per manc d’espais disponibles. Per això, les JERC han proposat la creació de bucs d'assaig, atès que existeixen línies d'ajuts de la Generalitat per aquests projectes que han estat aprofitats en els últims anys per altres poblacions ebrenques, com per exemple Deltebre.\nLa portaveu de les JERC a Tortosa i número 8 de la candidatura, Cristina Girón, ha explicat la proposta per rehabilitar uns baixos titularitat de l’Ajuntament situats al carrer Sant Domènec, al costat dels Jutjats, adequant-los i insonoritzant-los per tal d’ubicar-hi sales d’assaig, en format box. La proposta de les JERC-Tortosa és que els grups puguin disposar d’espais en cessió, i a canvi ofereixin la seva música al jovent tortosí mitjançant una sèrie de concerts gratuïts cada any. Aquesta proposta permetria recuperar l’oci nocturn a la ciutat de Tortosa, i alhora explotar el talent dels grups musicals del territori.\nEn la mateixa compareixença, Girón ha detallat la segona de les propostes principals d’ERC i JERC per als joves tortosins: l’ampliació de l’horari de la biblioteca Marcel·lí Domingo. Per Girón, “és important que tots els joves de la ciutat, independentment de les circumstàncies personals, puguin cobrir les seves necessitats de préstec i estudi”.\nFinalment, Jordi Roig Valldepérez, número 7 de la candidatura municipal, ha explicat la tercera de les propostes principals en matèria de Joventut: l’impuls de la participació dels joves. Per Roig, “cal aprofitar el potencial de les noves tecnologies per tal que l’Ajuntament escolti els joves de la ciutat, fins al punt que ells mateixos siguin corresponsables en les activitats que organitzi la regidoria de Joventut”. En aquest sentit, es proposa que els joves puguin opinar i votar propostes d’activitats, per tal de tirar endavant aquelles que comptin amb més suport.\nLa resta del matí de dissabte Josep Monclús acompanyat de membres de la candidatura d'ERC han passejat per locals del barri de Ferreries repartint propaganda electoral i caramels.\nPer la tarda s'ha celebrat al Casal Francesc Llop de Campredó l'acte d'ERC on s'ha presentat un projecte on s'ha implicat molta gent . L'acte ha estat introduït per Jordi Caballé, un jove ben preparat que ocupa el cinquè lloc de la candidatura municipal de Tortosa, que s'ha basat en l'emotivitat i l'amor al seu poble explicant que era nét de Pepe "el Mono" i de Pepe "de Tomates. Tot seguit ha intervingut Josep Monclús que ha explicat el seu projecte polític i ha donat suport al grup de Campredó.\nFinalment, ha parlat el candidat a la Presidència de la EMD de Campredó, Damià Grau, que ha reivindicat el poble de les persones, des del treball del dia a dia des de temps enrera, de la cultura i del patrimoni, de la indústria, l'ensenyament, l'esport, l'agricultura, dels índrets campredonencs arrelats a la terra.\nAltres membres de la candidatura de Tortosa, mentre es celebrava l'acte a Campredó, han donat suport amb la seva assistència a la I Fira de Vins de Tortosa que ha estat organitzada per la iniciativa privada de la botiga de vins Gotim, que ha estat un éxit de públic i ha tingut una elevada qualitat en el productes de menjar i beure que s'han servit, i que estem convençuts tindrà continuïtat.\nDIARI DE CAMPANYA NÚMERO 7 (13/5/2011)\nAquest matí hem fet el porta a porta al barri de Sant Llàtzer fins el barri de la Lloma i hem aprofitat per convocar a la premsa i parlar del futur col.legi.\nJosep Monclús s'ha compromès a prioritzar la construcció del col.legi de Sant Llàtzer que actualment ja compta amb el projecte i la corresponent reserva pressupostària en els comptes de la Generalitat, des de l'anterior govern de CAtalunya. L'explicació de que encara no s'hagi construït és imputable a l'Ajuntament perquè no ha fet els treballs necessaris en el solar on s'ha de construir en no retirar una torreta elèctrica. Així mateix, Monclús ha criticat la passivitat de l'àrea d'Educació de l'Ajuntament de Tortosa a l'hora de fer el treball necessari per lliurar el solar de forma adequada a la Generalitat de Catalunya. En aquests moments, a més a més, caldrà també estar molt atents per tal que no es perdi aquesta inversió en un servei públic tan essencial com és l'educació. Des d'ERC vetllarem per la construcció d'aquest important equipament educatiu per a la ciutat i especialment per al barri de Sant Llàtzer.\nD'altra banda Alícia Gamundi, ha recordat la importància de l'escola com element de socialització i cohesió en els barris. En aquests moments els nens i les nenes s'han desplaçar al Col.legi del Temple que està força massificat i està apartat del lloc on resideixen, juguen i tenen els amics a amigues la mainada. Així mateix Gamundi ha tornat a comprometre's a construir dos llars d'infants municipals, que estarien situades a Ferreries i a l'altra banda del riu.\nPer la tarda hem muntat el nostre punt d'atenció al costat del Col.legi Cinta Curto de Ferreries i més tard hem fet una passejada pel barri de Ferreries on hem visitat nombrosos comerços i escoltat als seus veïns.\nFinalment, a la nit, una seixantena d'afiliats i amics d'ERC hem sopat junts en el restaurant el Paiolet de Tortosa. A les taules s'ha parlat molt de com està anant la campanya i la sensació general és que està anant bé, que tenim una bona candidatura, que s'està treballant intensament, amb forta presència als carrers i en els comentaris dels tortosins i tortosines.\nDIARI DE CAMPANYA NÚMERO 6 (12/5/2011)\nUn cop sol.lucionats els problemes de Blogger podem explicar-vos el diari de campanya d'ahir.\nAvui els partits polítics han acordat suspendre la campanya electoral en mostra de dol per les víctimes del terratrèmol d'ahir a Lorca. A les 12.00 del matí hem assistit al minut de silenci que s'ha celebrat a la porta de l'Ajuntament de Tortosa.\nMalgrat la suspensió, s'han mantingut els debats programats en els mitjans de comunicació.\nPel matí, Alícia Gamundi ha participat a l'emissora de Tortosa de la cadena SER en un debat dels números 2 de les candidatures amb representació a l'Ajuntament de Tortosa. Gamundi ha explicat les nostres propostes electorals i ha demostrat la seva expertesa en temes educatius i de polítiques adreçades a les dones.\nPer la tarda en el local de Catalunya Ràdio situat a la veïna ciutat de Roquetes, s'ha celebrat el primer debat de tots els caps de llista a l'Ajuntament de Tortosa que s'ha emès en directe per a les Terres de l'Ebre i el Camp de Tarragona. Després d'una breu presentació dels candidats per part dels periodistes Coia Ballesté i Josep Baubí, el debat ha obert un torn per parlar de la vegueria de l'Ebre.\nTots els candidats, fins i tot Xavier Dalmau del Partit Popular, han defensat la necessitat de la vegueria de les Terres de l'Ebre i el lideratge i capitalitat que n'ha d'exercir la ciutat de Tortosa. Bel, pel contrari, s'ha mostrat d'acord amb la suspensió de l'entrada en vigor de la llei de vegueries perquè considera és una llei que no parla de finançament, ni de competències. Monclús ha contestat que ja estava previst per a després de les eleccions municipals del proper 22 de maig la divisió de la Diputació de Tarragona en els Consells de Vegueria del Camp de Tarragona i les Terres de l'Ebre, amb el corresponent repartiment financer i amb el mateix exercici de competències.\nEn les diferents intervencions s'ha retret al candidat de CiU que aquest partit no hagi cregut ni en el passat, ni en l'actualitat en un model d'organització territorial específic per a Catalunya com són les vegueries i prefereixi basar el país en un mapa comarcal de minifundis amb escàs poder polític, amb un centre de decisió únic a Barcelona. En alguns moments Ferran Bel i Joan Sabaté han entrat en una discussió de tipus personal, moment en que Monclús ha intervingut per recordar que a l'audiència segur que els agrada més escoltar propostes polítiques que retrets personals.\nEl segon bloc ha estat dedicat a l'economia, on Monclús ha continuat explicant el seu nodrit grup de propostes en economia, amb la prioritat en l'horitzó de crear ocupació. Monclús ha recordat que ERC va treballar amb força amb el tripartit a la Generalitat, però també ha treballat en un altre tripartit a l'Ajuntament, amb CDC (Convergència) i UDC (Unió) i que cal reivindicar tot aquest treball d'ERC quan té responsabilitats de govern.\nEl tercer bloc ha estat dedicat a la convivència i la immigració. Monclús ha parlat sobre que s'ha de vetllar perquè tothom tingui els mateixos drets, però també les mateixes obligacions. També ha recalcat que cal augmentar la seguretat ciutadana, però també potenciar la funció de vetllar per la convivència de la policia local de proximitat.\nFinalment, tots els candidats han contestat a tres preguntes. Cal retirar el monument a la Batalla de l'Ebre? Monclús ha apostat per la retirada del monument (caldria que els costos de la seva retirada fossin assumits per l'Estat qui n'és titular) i la utilització de la pilastra del mig del riu per construir unes pasarel.les peatonals.\nQue s'ha de fer amb el centre de culte musulmà? Monclús i la resta de candidats han coincidit amb el respecte a la llibertat religiosa i de culte, però que s'ha de vetllar pel compliment de la normativa de l'actual local, que comportaria segurament la seva reubicació en un altre lloc que complís la normativa.\nLa última pregunta ha fet referència a la durada de les Festes de la Cinta. Han de durar 5 o 10 dies? Monclús ha apostat per reforçar la festa de Renaixement i potenciar la intensitat i qualitat de les Festes de la Cinta amb una durada menor.\nAcabat el debat, Monclús i altres membres de la candidatura han assistir a la inauguració de la nova seu a Tortosa, i per a les Terres de l'Ebre, del Col.legi d'Educadors Socials. Aquesta aposta d'aquest col.legi professional per la descentralització, és una mostra de reconeixement de la realitat territorial ebrenca.\nTotes les campanyes impliquen esforç a diferents nivells i cal reconèixer tota la feina feta. Des d'aquí el nostre reconeixement als companys que ahir van continuar penjant polipropilens amb la imatge del nostre candidat en el Polígon de l'Estació i la C12 a Ferreries i en el carrer Ronda Docs i a la Plaça del Temple i també han omplert els plafons públics per propaganda electoral amb els cartells amb la imatge de Monclús.\nDIARI DE CAMPANYA NÚMERO 5 (11/5/2011)\nAl diari El Punt d'ahir va aparèixer una entrevista a Ferran Bel, candidat de CiU per Tortosa que porta com a titular "ERC hauria de dir si vol fer un tripartit a Tortosa" i on Bel també es declara "obert als pactes amb totes les forces polítiques de l'Ajuntament, però no n'exclou els socialistes per les seves diferències personals amb els dirigents actuals del PSC".\nAquest matí havíem convocat a la premsa local per explicar les nostres propostes en matèria econòmica i petar una estona la xerrada al voltant de cafè i unes pastes.\nMonclús ha desgranat algunes de les propostes econòmiques d'ERC Tortosa i que són les següents:\na) Cal revitalitzar econòmicament la ciutat i generar nous llocs de treball. Per això cal impulsar una agència especialitzada per atraure inversions productives a Tortosa aprofitant els recursos humans que existeixen a l'Ajuntament i millorant les facilitats que ofereix el polígon Catalunya Sud.\nb) Reivindiquem la feina feta per ERC tant des del govern de la Generalitat de Catalunya com des de l'àrea de promoció econòmica i turisme de l'Ajuntament de Tortosa. Un exemple és el viver d'empreses que ha de suposar un punt de partida per molts emprenedors i que cal estigui connectat amb una xarxa de vivers de les Terres de l'Ebre, per cercar sinergies i complementarietats.\nc) Impulsarem la creació d'un centre de transferència a la Massada de Bítem, atès que l'edifici ja és propietat de la Generalitat de Catalunya, cosa que abaratiria la seva implantació, ja que la indústria agroalimentària ebrenca genera 820.000.000 euros l'any i és un sector estratègic i amb potencial de creixement en el nostre territori.\nd) Seguir apostant pel turisme de la identitat que posa en valor el patrimoni, per convertir Tortosa en la "Florència catalana", aprofitant tota la imatge generada a partir de la Festa del Renaixement i el nostre patrimoni cultural, per aconseguir atraure un major nombre de turistes durant tot l'any.\ne) Aprofitar el capital humà i del coneixement que generarà la implantació del campus de la URV.\nMonclús ha aprofitat per contestar les paraules de Bel a l'entrevista del diari El Punt i per això ha dit "nosaltres parlarem amb tothom i pactarem amb qui vulgui tirar endavant les nostres propostes" i a més a més, ha insistit que "des de l'alcaldia no es poden permetre renúncies com l'ajornament del nou hospital o la vegueria de les Terres de l'Ebre", amb el que suposa de perjudici econòmic per a Tortosa.\nAcabada la premsa un grup de candidats i candidates han acompanyat Monclús per recórrer diferents comerços de la ciutat.\nA les 12.00 a l'emissora municipal de Radio Tortosa s'ha fet el debat de candidats a l'EMD de Jesús que ha comptat amb la intervenció del candidat d'ERC, Josep Pujol que ha explicat les nostres propostes per a Jesús.\nPer la tarda, una estona a la secció local per "ensobrar" paperetes electorals i més tard recórrer els comerços dels carrers La Rosa, Pintor Gimeno, Plaça de Barcelona, carrer de l'Àngel, Plaça de l'Àngel, carrer Sant Blai, Teodor Gonzàlez, Ricard Cirera, Plaça de l'Ajuntament i carrer d'en Carbó, entre d'altres. Hem constatat la gran preocupació del comerç tortosí per la disminució del consum com a conseqüència de la crisi econòmica. Malgrat això també hem constatat l'obertura de tres nous negocis que ens permet ser optimistes, malgrat les evidents dificultats actuals. Cal donar suport al comerç de Tortosa, un dels principals motors econòmics de la ciutat i un clar element de conservació dels espais urbans.\nFinalment destacar que també s'ha fet una nova penjada de polipropilens amb el cartell de campanya del candidat en alguns carrers del Polígon Baix Ebre de Tortosa-Campredó i en el poble de Vinallop.\nDIARI DE CAMPANYA NÚMERO 4 (10/5/2011)\nAquest matí la candidata a la EMD de Bítem, Salomé Ortiz, ha participat en el debat de candidats a la EMD organitzat per Ràdio Tortosa. La nostra candidata ha destacat com a punt estrella del nostre programa l'eixamplament de la carretera Bítem-Tortosa i la circumvalació del poble per evitar que tot el trànsit rodat passi per l'interior del poble.\nAlgunes propostes han estat coincidents amb els altres candidats, però la candidata d'ERC ha estat la única que ha proposat la construcció d'una depuradora d'aigües residuals pel poble, la construcció d'una piscina infantil al recinte de les piscines municipals i l'ampliació i modernització de la llar d'infants, demostrant la seva sensibilitat pels temes mediambientals i socials.\nLes seves propostes per millorar la neteja i l'estat dels carrers del poble, l'orientació i neteja dels espills per evitar accidents a les cruïlles viàries i la construcció d'unes serveis a les piscines (greu mancança actual) han provocat una certa irritació en l'actual president de la EMD, malgrat ha reconegut finalment la conveniència de portar a terme la nostra proposta que millorarà el comfort dels bitemencs i bitemenques en la utilització de les piscines.\nPel matí Josep Monclús, acompanyat d'altres membres de la candidatura, entre els quals es trobava el veí de Remolins Jordi Roig, han passejat pels bars, talllers, comerços i negocis del barri per repartir el programa electoral i merxandatge i escoltar les propostes de millora del barri. En la visita hem pogut comprovar el factor de revitalització del barri que ja suposa la construcció de l'edifici de la Universitat que va aconseguir ERC en el Govern de la Generalitat.\nSembla l'altre dia quan el Conseller d'Innovació, empresa i Universitat, el Delegat del Govern de la Generalitat a les Terres de l'Ebre i el nostre candidat Josep Monclús col.locaven la primera pedra del campus de les Terres de l'Ebre de la URV (veure la fotografia). Ara, amb l'obra gairebé acabada, hem pogut comprovar que ja han obert o estan en vies d'obertura diferents negocis de restauració i una papereria- copisteria que també es dedica a la venda de material informàtic.\nEstem convençuts que properament més gent emprenedora s'instal.larà al voltant del campus universitari aprofitant la dinàmica econòmica que suposarà per a Tortosa aquesta obra emblemàtica.\nD'altra banda, hi ha veïns que ens han manifestat les mancances en l'estat de la via pública, així com la necessitat d'instal.lar algun nou parc infantil.\nLa passejada pel barri de Remolins l'hem finalitzat en el Jardí dels Prínceps, on hem xerrat una estona amb la persona que aten l'oficina de Turisme que hi ha instal.lada, oficina impulsada des de la regidoria de turisme d'Esquerra a l'Ajuntament de Tortosa. La treballadora de l'oficina ens ha confirmat l'augment de turistes que arriben a la nostra ciutat i alguna de les accions que s'estan portant a terme per incrementar el seu nombre. De fet, en el bar dels Jardins del Prínceps, hem petat la xerrada amb un turista italià que ens ha manifestat que li ha agradat la nostra ciutat.\nPer la tarda Josep Monclús, Alícia Gamundi, Emili Nieto, Montse Andreu i Toni Pons han muntat la paradeta d'ERC a la porta del Col.legi del Temple per repartir programes i xerrar una estona amb les mares, pares, àvies i avis que recollien els menuts.\nMés tard els candidats s'han desplaçat al Grup del Temple per fer un porta a porta i poder escoltar les necessitats específiques del barri, de les quals n'hem pres bona nota.\nDIARI DE CAMPANYA NÚMERO 3 (8 I 9/5/2011)\nDiumenge hem llegit l' entrevista al candidat d'ERC per Tortosa, Josep Monclús, en el diari El Punt. Per la tarda-nit un altra penjada de polipropilens, especialment al poble dels Reguers.\nDilluns el nostre candidat, acompanyat de diferents membres de la candidatura. ha convocat a la premsa a la façana Sud del futur Campus de la URV per presentar una de les nostres propostes programàtiques.\nCal recordar que gràcies a que ERC estava en el Govern de la Generalitat, en concret des del Departament d'Empresa, Innovació i Universitats, després de lluitar molt es va aconseguir que es dediquessin 15 milions d'euros per a construir el campus universitari a les Terres de l'Ebre, després d'incloure'l dins del pla d'equipaments universitaris.\nFa quaranta anys, Tortosa feia de capital educativa d'un ample territori, ja que hi venien a estudiar batxillerat molts d'alumnes de les Terres de l'Ebre, del Maestrat i del Baix Aragó.\nGràcies al campus, Tortosa exercirà de capital universitària d'un ample territori. El fet que més de 1000 estudiants universitaris hi estudiïn significarà disposar d'un important capital humà, que ha de permetre la creació de llocs de treball. Caldrà també tenir el lideratge per demanar, i aconseguir la complicitat de la URV per implantar nous estudis com Fisioteràpia o Teràpia Ocupacional (actualment aquests estudis no es poden cursar en cap Universitat pública de Catalunya) i també estudis especialitzats sobre el canvi climàtic i l'envelliment de la població. Finalment l'arribada d'estudiants també ha de suposar un nou revulsiu per al barri de Remolins.\nMés tard la candidatura ha muntat una parada a la Fira dels Dilluns de Tortosa, on han repartit material de campanya i petit merxandatge.\nA les 13.00 hores hem assistit a la "fotografia delsatèl.lit" organitzada pel setmanari La Veu de l'Ebre, on estaven convidats totes les candidates i candidats a les eleccions municipals de les Terres de l'Ebre. En acabar la fotografia, el diari l'Ebre ha agafat un tall de veu als principals candidats, un d'ells a Josep Monclús.\nPer la tarda, després de tenir una reunió de coordinació a la seu del partit, membres de la candidatura han sortit cap a Bítem on han fet un porta a porta i han preparat l'acte electoral que s'ha celebrat a les 20.00 al Casal.\nAmb una assistència de prop de 150 persones, l'acte ha estat presentat per Alícia Gamundi, i ha comptat amb les intervencions de Salomé Ortiz, candidata a l'EMD de Bítem la qual ha explicat les seves propostes per millorar el dia da dia dels bitemencs i bitemenques, distribuïdes en quatre blocs: equipaments, millora de la via pública i el mobiliari urbà, camins rurals i participació ciutadana i activitat institucional de l'EMD.\nFinalment, l'acte de Bítem ha finalitzat amb la intervenció de Josep Monclús, que ha repassat part de les propostes del programa electoral de Tortosa que afecten al conjunt de la ciutadania de Tortosa i n'ha explicat algunes de concretes per al poble de Bítem, com són la instal.lació d'un centre de transferència tecnològica agroalimentària a la Masada de Bítem (Ha recordat que la Masada va ser adquirida a l'any 1934 per la Generalitat de Catalunya per a usos agrícoles experimentals), l'eixamplament de la carretera que uneix Tortosa i Bítem, titularitat de la Diputació de Tarragona, on caldria també instal.lar un carril-bici i el desviament la major part de trànsit rodat per una carretera de circumval.lació del poble.\n(Fotografia de l'acte de Bítem)\nDIARI DE CAMPANYA NÚMERO 2 (7/5/2011)\nAquest matí hem esmorzat junts. Toni ens ha portat un futlletó d'Ebrencs Independents on diuen amb un SI enorme que volen conservar el monument de Tortosa. Una sorpresa, si tenim en compte que Solidaritat Catalana es va integrar en aquesta candidatura.\nEn el diari El Punt dediquen un article als cartells dels candidats de tota Catalunya. El diari destaca el de Josep Monclús vestit de metge, la seva professió, com un dels més novedosos dins d'un panorama poc creatiu i innovador.\nCap a les onze hem muntat dos equips de treball. Un a la cantonada de l'Avinguda de la Generalitat amb el carrer de Rosselló, amb tauleta i roller amb la imatge del candidat; un segon grup ha acompanyat al candidat per bona part dels comerços del barri del Temple i atenent als ciutadans i ciutadanes que caminaven pels principals carrers i places del barri, tot repartint programes electorals, caramels i globus, i aprofitant per explicar les nostres propostes per a la ciutat. Hem escoltat a tothom, hem recollit opinions dels ciutadans i ciutadanes que ens fan pensar que a la ciutat encara queden moltes coses per fer i Esquerra té la capacitat per afrontar-ho.\nA les 18.30 de la tarda, Josep Monclús, Alícia Gamundi, Emili Nieto, Montse Andreu, Marc Puigdomenech, Felip Monclús i Maria Josep Arasa han assistit al Segon Debat del grup Lo Futur de les Terres de l'Ebre, obert a tota la ciutadania per escoltar a totes les veus del territori que vulguin fer aportacions per l'elaboració d'un Pla Estratègic per a les Terres de l'Ebre, que marqui un full de ruta a seguir en el futur. Aquest grup ha estat impulsat per Amics de l'Ebre i liderat per diferents persones entre les que es pot destacar l'historiador Josep Sánchez Cervelló.\nAquest segon debat ha estat centrat en la participació dels empresaris i les organitzacions sindicals del territori. Els únics partits polítics que han assistir han estat Iniciativa per Catalunya i Esquerra.\nPer la nit, una nova penjada de polipropil.lens per la ciutat.\nDIARI DE CAMPANYA NÚMERO 1 (6/6/2011)\nDijous per la nit Josep Monclús va ser el primer dels candidats a l'acaldia de Tortosa en pegar el tradicional cartell d'inici de campanya en el plafó habilitat davant de l'Ajuntament. Acompanyat per un nombrós grup d'afiliats i simpatitzants, després d'atendre als mitjans de comunicació, va sortir en un dels equips que es van distribuir la ciutat per penjar pancartes i pollipropilens amb el cartell de campanya.\nDivendres pel matí J. Monclús, A. Gamundi i E. Nieto van acompanyar al candidat d'ERC a l'EMD de Jesús, Josep Pujol, per distribuir el programa electoral i repartir caramels i globus, pels diferents comerços i establiments del poble i parlar una estona amb els jesusencs i jesusenques que es trobaven al seu pas.\nPer la tarda, J. Monclús, A. Gamundi, E. Nieto, T. Pons i R. González de candidatura de Tortosa d'ERC van acompanyar al candidat per Tortosa J. Caballé, el candidat a l'EMD de Campredó, Damià Grau, i el grup d'ERC de Campredó, a repartir panoli pels carrers i establiments del poble acompanyats d'un gaiter i un tabaler.\nMés tard, es va celebrar el míting al Col.legi Mangrané de Jesús. L'acte va ser presentat per Maria Jesús Viña i va comptar amb els discursos del candidat a la EMD, Josep Pujol, i el cap de llista per Tortosa, Josep Monclús. L'acte va comptar amb l'assistència d'una seixantena de persones. Algunes de les propostes que destaquen per Jesús són convertir-la en un punt logístic de la via verda del Baix Ebre, afavorir la instal.lació d'un allotjament turístic o alberg, on també es poguessin llogar bicicletes i així crear activitat econòmica i ocupació; un altra proposta destacada és la instal.lació d'enllumenat a les zones disseminades del poble que funcionin gràcies a l'energia solar amb la qual cosa són de més fàcil instal.lació i tenen una despesa 0 de consum, aconseguint millorar la seguretat.\nPer la nit dos equips altruistes i treballadors afiliats i simpatitzants van sortir un altre cop a continuar penjant els propilens amb la imatge del candidat en diferents indrets de la ciutat.\nEn la portada del diari ARA d'ahir, surt una silueta del mapa de Catalunya on s'encaixaven diferents fotografies de candidats a les alcaldies. Josep Monclús, és una dels candidats que sortien a les fotografies de les Terres de l'Ebre.\nL’alcaldable d’ERC basa el seu programa en millorar el benestar de les persones\nMonclús ha comentat també que treballarà en equip i que el programa electoral s’ha dissenyat escoltant i valorant totes les opinions tant les de les persones que l’acompanyen en aquest projecte com les dels tortosins i tortosines. Segons l’alcaldable, “hem fet propostes realistes que aportin solucions als problemes de la gent”. El programa es basa en quatre eixos principals vinculats a millorar el benestar de les persones com són: treball i ocupació, educació, serveis públics i atenció a les persones. Monclús ha dit que “ cal reactivar l’economia de la ciutat, potenciar la formació de qualitat, l’atenció a les persones i l’urbanisme per a la gent, per aconseguir un model de ciutat saludable que faci més fàcil el dia a dia dels tortosins i tortosines.”\nPrograma Electoral - Avant Tortosa !\nEtiquetes de comentaris: Eleccions Municipals 2011, Programa


Lainela Holiday Park Kasmu Estònia - Ofertes d'hotels amb els MILLORS DESCOMPTES EN LÍNIA\nNeeme Tee 70, Kasmu, Kasmu, Estònia, 45061 - Veure al mapa\nDissenyat tant per oci com per negoci, Lainela Holiday Park està situat idealment a Kasmu; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Lainela Holiday Park és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, aparcament de cotxes, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. Sauna, parc infantil, pistes de tennis, jardí de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Lainela Holiday Park la base perfecta per a gaudir de la seva estada a Kasmu.\nTots els tipus de viatgers (114) Parelles (54) Viatgers en solitari (19) Famílies amb infants petits (10) Famílies amb infants grans (5) Grups (26)


Servir misericòrdia amb la nostra casa comuna - Arquebisbat de Barcelona\nServir misericòrdia amb la nostra casa comuna\nEl missatge del papa Francesc en la II Jornada Mundial d’Oració per la Cura de la Creació tracta la qüestió de la cura de la Terra\n02 Setembre, 2016 -\nEn aquest Any Jubilar de la Misericòrdia, Francesc planteja noves pregàries de caire ecològic coincidint amb la II Jornada Mundial d’Oració per la Cura de la Creació, que es va celebrar ahir 1 de setembre al Vaticà juntament amb l’església ortodoxa. El Sant Pare ha assenyalat en la seva homilia que: “els cristians i els no cristians, les persones de fe i de bona voluntat, hem d’estar units en demostrar misericòrdia amb la nostra casa comuna – la Terra – i valoritzar plenament el món en el qual vivim com a lloc de compartir i comunió”.\nL’ideal del Papa no és l’ecologia de la “Mare Terra”, una naturalesa que vol eliminar l’home i la dona, sinó una “ecologia humana”, on el destí de l’home i de la natura estan relacionats: “quan maltractem la natura, també estem maltractant l’ésser humà”.\nEl bisbe de Roma demana “que aprenguem a cercar la misericòrdia de Déu pels pecats comesos contra la creació, que fins ara no hem sabut reconèixer ni confessar; i comprometem-nos a fer passos concrets en el camí de la conversió ecològica”. Seguidament, ha destacat que després d’un “seriós examen de consciència i plens de penediment”, podem confessar els nostres pecats contra la creació i contra la resta dels humans.\nTambé ha recordat que l’economia i la política, la societat i la cultura, no poden estar dominades per una mentalitat de curt termini i de la recerca d’un profit financer o electoral immediat. Aquestes han de ser reorientades cap al bé comú, que inclou la sostenibilitat i la cura de la creació, garantit que es prengui cura de la naturalesa dels països més pobres els quals són els que pateixen el “deute ecològic” del Nord contaminant.\nA la Catedral de Barcelona, totes les misses d’ahir es van pregar especialment per aquesta pregària del Papa.


Morella obre un procés per a presentar projectes de rehabilitació de vivendes | DiaDia\nInici Els Ports Morella obre un procés per a presentar projectes de rehabilitació de vivendes\nMorella obre un procés per a presentar projectes de rehabilitació de vivendes\nL’Ajuntament de Morella ha obert un procés perquè els particulars que hagen previst o estiguen rehabilitant les seues vivendes, puguen traslladar els seus projectes i incloure’ls en la sol·licitud per a optar a un nou pla de l’Àrea de Rehabilitació i Renovació Urbana i Rural (ARRUR). Aquest té la finalitat de presentar la ciutat en la nova convocatòria d’aquestes ajudes que ha publicat la Generalitat Valenciana. Es tracta de subvencions per a la rehabilitació de vivendes o nova construcció d’habitatges en el nucli urbà de la ciutat. Així, el consistori fa una crida a les persones interessades que tinguen projectes d’aquestes característiques i presentar el programa complet a la convocatòria de concurrència competitiva de la Generalitat.\nEls projectes han de complir diferents característiques tant si són projectes de rehabilitació com de nova edificació. Els edificis han de ser de vivenda habitual i anteriors a l’any 1996, a més de comptar amb l’informe d’avaluació. També estan destinades a obres no iniciades o començades a partir del 25 de juliol de l’any 2020 i no finalitzades. Així, les persones interessades han de presentar la informació sobre els projectes a l’oficina d’urbanisme al correu urbanismemorella@gmail.com abans del 28 de maig i poder enviar tot el programa amb la memòria el 4 de juny. Cal recordar que es tracta d’ajudes amb un màxim d’entre 18.000 i 45.000 euros aproximadament i depenent de les característiques d’aquestes.\nL’alcalde de Morella, Rhamsés Ripollés, ha destacat que “les ajudes de l’ARRUR són molt importants per a la rehabilitació d’habitatges dins del nucli històric de Morella i el manteniment general de la ciutat”. L’edil ha explicat que “ara demanem la informació d’aquells projectes que s’han de posar en marxa o fa poc que han començat i optar a rebre les ajudes”. Rhamsés ha afegit que “a Morella tenim molt bona experiència en estos programes i ara mateix hi ha un en marxa que beneficia a un total de 19 vivendes”.\nCal explicar que en l’edició actual del programa les poblacions beneficiades de tota la Comunitat Valenciana han sigut Xixona, Alcoi, Bocairent, Picanya i Gandia, a més de Morella. Així, aquest suposarà a la capital dels Ports una inversió superior als 900.000 euros amb ajudes de 323.000 euros del Ministeri de Transports, Mobilitat i Agenda Urbana, 152.000 de la Conselleria d’Habitatge i Arquitectura Bioclimàtica i 47.000 euros de l’Ajuntament de Morella distribuïdes en 20 projectes. 19 projectes que complien els requisits, els quals són 16 de rehabilitació de vivendes i tres de nova edificació. A més, el consistori iniciarà un altre projecte, el qual consistirà en la reurbanització del carrer Zaporta.\nL’ajuntament presta assessorament sobre ajudes de millora per a habitatges a l’oficina d’urbanisme. Així, estan disponibles les ajudes del Pla Renhata per a la reforma de cuines i banys i adaptar la vivenda a persones amb diversitat funcional, les ajudes de conservació i millora de la seguretat d’utilització i accessibilitat i les d’eficiència energètica i sostenibilitat.\nprojectes de rehabilitació de vivendes


Flam amb prèssecs amb almívar\nPer al préssec en almívar:\nPer al flam d’ou:\n1 l llet fresca\ncaramel fosc líquid\n1/2 pinya fresca\n300 g nata muntada\n250 g gelat de vainilla\nPer començar, grateu la polpa de vainilla de la beina, poseu-la en un cassó juntament amb l’aigua i el sucre i bulliu-ho fins que es comencin a formar bombolles grosses a la superfície del xarop. Mentrestant, peleu els préssecs, talleu-los per la meitat, traieu-los el pinyol, poseu-los en un bol, aboqueu-hi el xarop bullint a sobre i deixeu-los refredar a temperatura ambient.\nA continuació, preescalfeu el forn a 170 graus.\nPer fer el flam, escalfeu en un cassó la llet, el sucre, la pell de la llimona i la branca de canyella. Mentrestant, barregeu en un bol el sucre amb els rovells d’ou. Quan la llet arrenqui el bull, aboqueu-la sobre la barreja de rovells d’ou i sucre, remeneu-ho bé amb un batedor manual, coleu-ho i reserveu-ho. Seguidament, poseu el caramel al fons d’una flamera allargada, aboqueu-hi el flam a sobre i deixeu-ho coure al forn al bany maria a 170 graus durant 50 minuts. Passat aquest temps, retireu-lo del forn, deixeu-lo refredar i desemmotlleu-lo.\nI ja per acabar, emplateu una peça de préssec en almívar i un tall de pinya natural en un costat del plat, poseu-hi un tall de flam i una bola de gelat a l’altre i acabeu el plat amb una mica de nata muntada.\nMelós de vedella i prèssec\n« Melós de vedella i prèssec\nVichyssoise tèbia amb safrà »\nLes tellerines o tellines


PÍLDOR@S d'agost 2019\nNovetats en la hipertensió arterial (1a part): HTA no complicada\nNovetats en la hipertensió arterial (2a part): HTA en situacions especials\nGEMA4.4 - Guia espanyola per al maneig de l'asma (2019)\nHiperuricèmia i gota induïda per medicaments\nGuia farmacològica d'actuació en urgències pediàtriques d'AP\nNovetats en la hipertensió arterial (1ª part): HTA no complicada\nDesprés de l'actualització en el 2018 de les guies europees (ESC/ESH) i americana, es pretén ressaltar alguns aspectes que puguin ajudar en la presa de decisions en els pacients amb HTA essencial sense comorbiditats (diagnòstic, objectiu de control, tractament...). Quant al tractament farmacològic es pot destacar: a) si són precisos fàrmacs, iniciar amb una associació en la majoria, però considerar la monoteràpia si baix RCV i PAS <150 mmHg o en majors fràgils en els quals l'efecte hipotensor incrementi el risc de caigudes; b) la combinació preferent és un IECA (o ARA II) amb un antagonista del Ca o tiazida; c) en HTA resistent es recomana afegir espironolactona a dosis baixes; i d) s'inclou informació sobre intercanvi terapèutic, amb taules de dosis comparatives entre els diferents IECA i ARA II, així com entre les dihidropiridines.\nNovetats en la hipertensió arterial (2ª part): HTA en situacions especials\nRecull les recomanacions de maneig de la HTA en situacions especials (diabetis, ERC, malaltia coronària, insuficiència cardíaca, HVI, ACV, urgències i emergències, hipertensió secundària...). Els beta-blocadors no es consideren en general fàrmacs de primera elecció en la HTA, però s'ha de valorar el seu ús en IC, cardiopatia isquèmica, fibril·lació auricular, embaràs o dones en edat fèrtil. S'insisteix a recordar la conveniència d'evitar l'associació de IECA amb ARA II.\nGEMA4.4- Guia espanyola per al maneig de l'asma (2019)\nActualització 2019 de la guia GEMA de maneig de l'asma, tant en adults com en nens. En el text del document es ressalten les novetats en color blau.\nEs pot complementar amb la informació de la GINA 2019.\nBUTLLETÍ FARMACOVIGILÀNCIA CATALUNYA\nLa hiperuricèmia i la gota induïda per fàrmacs (vegeu llistat en taula 1 del document) són un problema cada vegada més freqüent en la pràctica clínica. La retirada del fàrmac sospitós ha de basar-se en una avaluació de la relació benefici/risc. Quan es disposa d'un tractament alternatiu, es pot substituir per un altre que no causi hiperuricèmia i evitar, així, una cascada terapèutica. Si no pot evitar-se el fàrmac sospitós, es recomana mantenir una hidratació adequada, vigilar les concentracions plasmàtiques d'àcid úric i, en alguns casos, pot ser necessari el tractament hipouricemiant.\nGuia farmacològica d'actuació en urgències pediàtriques d’AP\nGuia farmacològica de suport a la prescripció per als motius de consulta més freqüents en l'àmbit de les urgències de pediatria de l'atenció primària. Encara que és una eina útil per a professionals que atenen a la població pediàtrica, hauria de servir també perquè les famílies rebin un missatge eficaç i clar, independentment del nivell assistencial al qual acudeixin.


JOANETES CLUB DE FUTBOL: Jornada 2: Olot 4 - Joanetes CF (cadets) 0\nJornada 2: Olot 4 - Joanetes CF (cadets) 0\nNo ens havíem de creure tant bons després de guanyar amb contundència a La Salle la setmana passada...\nDoncs bé, la relaxació arribà i hem sortit avui a jugar la primera part pensant que no cal esforçar-nos ni estar concentrats per plantar cara a tot un Olot. Al minut 15 de la primera part perdíem per 2 a 0, dos gols de pilota aturada, dos badades, dos errors de concentració. Al final d’aquest primer temps ja anàvem 4 a 0.\nDurant la mitja part els jugadors han rebut una esbroncada merescuda, havien jugat molt per sota de les possibilitats reals. Han reaccionat, i tant és així que durant la segona part no només l’Olot no ha marcat, sinó que hem disposat d’oportunitats (una força clara d’en Joan) i ells només han xutat un parell de cops i sense perill.\nHem de reflexionar i pensar quina lliga volem fer, una lliga notable o una de mediocre, jugadors: vosaltres mateixos.


ESCOLA SANTA AGNÈS | La petita gran escola\nPublicat el 13 juny 2018 per tcanado\nRecordem que el període de matrícules començarà des del dijous 21 de juny fins el dimecres 27 de juny. Podeu posar-vos en contacte amb l’escola al telèfon 93.842.09.40 per demanar cita i venir a formalitzar la matrícula.\nAquest dia haureu de portar:\n– Dues fotos mida carnet del vostre fill/a\nA continuació us deixem l’horari d’atenció per formalitzar les matrícules. Mireu en quin horari us va millor i truqueu per confirmar-ho.\nPublicat dins de General\t| Etiquetat com a Matrícules, Preinscripció i matricules\nPublicat el 11 abril 2018 per tcanado\nGLORR Fundació continua amb els projectes de col·laboració a traves del centres educatius al nostre país.\nLES DONACIONS A LES NOSTRES CAMPANYES VAN DESTINADES A L’AJUDA DE NENS I NENES NECESITATS AL NOSTRE PAÍS.\nPublicat dins de General\t| Etiquetat com a Col·laboracions, Projectes\nAquest divendres 13 d’abril al Centre cultural de la Roca del Vallès a les 19h de la tarda es farà, a càrrec dels mossos d’esquadra i l’Ajuntament de la Roca, una xerrada sobre internet segura.\nUs recomenem que hi aneu!\nPublicat dins de General\t| Etiquetat com a TAC, Xerrades\nPublicat el 8 març 2018 per tcanado\nPublicat dins de General\t| Etiquetat com a Portes obertes, Preinscripció i matricules\nPER QUÈ VAIG ESCOLLIR L’ESCOLA SANTA AGNÈS?\nPublicat el 1 març 2018 per tcanado\nVideo creat per l’AMPA de l’Escola Santa Agnès\nPublicat el 28 febrer 2018 per tcanado\nVist que la nevada està frenant i sembla que la neu es comença a desfer, aquesta tarda s’obrirà l’escola amb serveis mínims sempre i quan un mínim de mestres puguin arribar al centre.\nDavant la nevada que està caient, i seguint les indicacions de Protecció Civil, continuarem amb l’escola tancada. No podem fer serveis mínims ja que el personal docent de l’escola no pot arribar al centre amb normalitat.\nPerdoneu les molèsties que tot això ocasiona.\nPublicat el 27 febrer 2018 per tcanado\nEns han informat des de Protecció Civil, que les previsions meteorològiques han empitjorat per demà dimecres i per tant s’ha d’evitar al màxim l’ús dels vehicles i el transport escolar serà anul·lat al conjunt de Catalunya.\nDegut a que el personal del nostre centre ha d’utilitzar vehicles per poder arribar a l’escola ja que vivim en zones allunyades del poble de Santa Agnès, i no podem garantir amb la situació d’alerta confirmada que l’equip docent pugui arribar amb normalitat a l’escola, demà dimecres 28 de febrer l’escola romandrà tancada amb el coneixement de l’Ajuntament i de serveis territorials.\nDurant el dia de demà s’anirà fent la valoració de la situació i si hi ha canvis en quant a la decisió de tancar l’escola us ho farem saber. Tot i així, en el cas de poder obrir l’escola es farien serveis mínims i no es podrà garantir l’activitat acadèmica normalitzada.\nNo hi haurà en un principi servei d’acollida, menjador escolar ni extraescolars.\nPerdoneu les molèsties que això pot ocasionar.\nJa tenim data de portes obertes per aquest curs 2018. Farem una visita a l’escola i reunió informativa el proper DIMECRES 7 DE MARÇ A PARTIR DE LES 17.15h de la tarda.\nL’AMPA organtizarà tallers per aquelles famílies que veniu amb els vostres fills/es. Així podreu venir a la reunió amb la tranquil·litat de que els vostres infants estaran ben atesos.\nTambé obrirem les nostres portes el divendres 9 de març en horari lectiu. Farem tres torns de visita:\n1r torn de 10h a 11h\n2n torn de 11.45 a 12.30h\n3r torns de 15.30h a 16.15h\nEn aquesta visita podreu veure als nostres alumnes en un dia normal d’escola. Així us podreu fer una idea de com és un dia de cada dia per un infant de l’Escola Santa Agnès.\nAlguns dels notres alumnes de CS participarem enguany en el projecte Vallesbot. Un projecte relacionat amb l’entorn i la robòtica educativa. El tema d’enguany és “La mobilitat al nostre entorn”.\nLa iniciativa sorgeix del Centre de Recursos del Vallès Oriental I amb el patrocini dels difernets Ajuntaments dels municipis participants (La Roca del Vallès, Granollers, Les Franqueses del Vallès i Canovelles).\nSerà de ben segur un projecte motivador i engrescador pels nostres alumnes en que tots plegats aprendrem molt sobre el món de la tecnologia.\nAquí teniu aquest vídeo resum del projecte:\nPublicat dins de General\t| Etiquetat com a Projectes, Robòtica educativa, Vallesbot\nPublicat el 14 novembre 2017 per tcanado\nUs informem que el proper 21 de desembre de 2017, degut a la convocatòria d’eleccions al parlament de Catalunya, l’activitat escolar queda anulada. Per tant, el proper 21 de desembre les escoles romandran tancades, no hi haurà classe.\nAprofitem també per recordar-vos que el dia següent, el dia 22 de desembre fem jornada intensiva de 9h a 13h del migdia. El servei d’acollida matinal i menjador per aquell dia l’heu de parlar directament amb la Rosa coordinadora del menjador.\nAgraïment Fundació Glorr\nPublicat el 9 novembre 2017 per tcanado\nPublicat dins de General\t| Etiquetat com a Projectes\nPublicat el 6 novembre 2017 per tcanado\nEns posem en contacte amb vosaltres per tal d’informar-vos sobre la vaga general convocada per dimecres 8 de novembre de 2017.\nEl dret a vaga és un dret personal i com a tal hi ha mestres de l’escola que han decidit exercir-lo i seguir aquesta convocatòria.\nPer la qual cosa aquest dia no es pot garantir el normal funcionament de l’escola.\nL’escola funcionarà amb serveis mínims però no es seguirà la dinàmica habitual.\nAquest dia s’anul·len les extraescolars i el menjador escolar tindrà serveis mínims, tant en horari d’acollides com de servei de menjador.\nA través del dret de vaga els sindicats, Intersindical-CSC i USTEC-STEs, volen:\n– Rebutjar frontalment l’empresonament de totes les preses i presos polítics i exigim el seu alliberament immediat, raó per la qual volem teixir les aliances més àmplies possibles donant suport i cridant a participar en les concentracions i manifestacions que es duran a terme.\n– Davant de l’aplicació del 155 a Ensenyament volem deixar molt clar que el sistema d’immersió lingüística no es toca i que les condicions laborals dels seus treballadors i treballadores no poden empitjorar, de manera que qualsevol atac que pateixin no quedarà sense resposta. En aquest sentit volem fer valer els compromisos de millora de condicions laborals dels treballadors i treballadores que representem. Aquestes condicions s’han de negociar en el marc d’uns nous pressupostos catalans que han quedat completament enterrats fins que s’aixequi la intervenció de les nostres institucions.\nPer qualsevol dubte o aclariment us podeu dirigir a la direcció del centre en el seu horari d’atenció.\ntcanado en CONTACTA’NS\nYolanda en CONTACTA’NS\nBiblioteca Col·laboracions Consell escolar Convivència escolar Festes Matrícules Menjador escolar Portes obertes Preinscripció i matricules Projectes Robòtica educativa Sortides TAC Vallesbot Xerrades\n1449 15 juny 2018\nMatrícules curs 18-19 13 juny 2018\nGLORR FUNDACIÓ 11 abril 2018\nInternet segura 11 abril 2018\nPREINSCRIPCIONS CURS 18-19 8 març 2018\nPER QUÈ VAIG ESCOLLIR L’ESCOLA SANTA AGNÈS? 1 març 2018\nPORTES OBERTES ’18 1 març 2018\nAlerta neu 28 febrer 2018\nNevada 28 febrer 2018\nAlerta neu 27 febrer 2018


Comença l'Any Cerdà - Any Cerdà\nComença l'Any Cerdà\nHa arribat l’hora. El dia 11 de juny era la data assenyalada. Comença l’Any Cerdà. Amb un acte que tindrà lloc al Saló de Cent de l’Ajuntament de Barcelona a les 19:30, l’urbanista i geògraf Peter Hall i l’arquitecte Manuel Solà Morales seran els encarregats d’inaugurar aquest any temàtic amb què la ciutat commemora el 150è aniversari de la projecció de l’Eixample.\nEl dia 7 de juny de 1859 el ministeri de Foment aprovava el Pla de Reforma i Eixample de Barcelona que havia projectat magistralment l’enginyer català Ildefons Cerdà. Naixia així la cèlebre quadrícula de l’Eixample, que es convertiria en un referent urbanístic mundial i en símbol etern de la ciutat. L’Any Cerdà, iniciativa de l’Ajuntament de Barcelona en col•laboració amb altres institucions públiques i privades, aprofitarà aquest aniversari per organitzar un ampli programa d’activitats que inclou exposicions, espais de debat i reflexió o itineraris urbans, entre altres propostes.\nSi l’Eixample és la mostra de com la Barcelona de fa 150 anys va saber preparar-se per poder acollir amb naturalitat als temps que vindrien, l’Any Cerdà pretén anar més enllà de l’estricta commemoració i obrir un interrogant: quina serà la millor manera de fer que la ciutat actual s’adapti a les exigències del futur? El que s’obre ara és un any per pensar respostes.\nSi voleu tenir tota la programació de l’Any Cerdà a un cop d’ull, consulteu-ne el programa.


La importància del nostre negoci en època de crisi | Incognos\n11 abril, 2020 article\nAquests dies és difícil abstreure’s de la situació que estem vivint, tant la població en general com els negocis. L’estat d’alarma derivat de la crisi del coronavirus no permet gaires maniobres, i malauradament si el nostre negoci s’ha vist forçat a tancar poca cosa podem fer. Però en qualsevol cas aquest moment ens permet aprofitar per reflexionar sobre el rol i la importància que el nostre negoci té a la societat i per millorar el seu posicionament.\nÉs un bon moment per replantejar la nostra visió estratègica, tornar a les arrels i pensar en quina/es necessitats cobrim amb el nostre negoci, en quina importància té per a la societat, quina és la nostra aportació. I en això hem de fer una distinció:\nQuè aporta el nostre tipus de negoci: podem fer un paral·lelisme amb la piràmide de Maslow; pot ser que el nostre negoci estigui cobrint una necessitat bàsica, d’aquelles a protegir en cas d’emergència, com la venda de medicaments o d’aliments. Pot ser que cobreixi una necessitat de seguretat, com la banca, les assegurances o, per què no dir-ho, la investigació de mercats. Pot ser que estigui en l’àmbit de les relacions interpersonals, com els bars/restaurants o en el del reconeixement i la realització, com determinades xarxes socials. En tot cas, pensem que no tots considerem de la mateixa manera una determinada necessitat. Per exemple: com considereu l’accés a internet? A efectes pràctics, per més d’un és ara mateix una necessitat bàsica.\nQuè aporta el nostre negoci en concret: aquí és important que ens plantegem si el que nosaltres aportem és diferent al que aporten altres negocis com el nostre. En què ens diferenciem de la competència? És aquesta diferència realment rellevant pel consumidor? Entendre quina és la nostra aportació és crucial: com més important sigui pel client allò que oferim, més difícil el resultarà trencar el vincle.\nEn moments de crisi no tots els tipus de negocis es veuen afectats per igual, i d’això en tenim tots bona experiència. La decoració de la llar, l’oci, l’estètica personal,… passen a un segon pla, considerades com a aspectes més secundaris, i és on primerament retallem les nostres despeses.\nPotser el nostre negoci no pertany a un sector d’aquests que cobreixen necessitats bàsiques, però en qualsevol dels casos, val la pena pensar-hi: fins a quin punt és important el nostre negoci per als clients? El trobarien gaire a faltar si no existís? Conèixer quins són els aspectes realment rellevants pels clients i posicionar el nostre negoci en ells ens farà no només competir millor amb altres negocis com el nostre, sinó també fer-nos més imprescindibles com a categoria i més resilients, tornant amb major facilitat a la normalitat després d’un període de crisi.\ncrisi estratègia importància\nDanielLa importància del nostre negoci en època de crisi 04.11.2020


Els serveis ecosistèmics de la província de Barcelona ja són visibles en mapes digitals - Blog CREAF\nLa Cartografia dels Serveis Ecosistèmics constitueix una nova eina per a l’anàlisi i la planificació territorials. Des de fa poc, la província de Barcelona compta amb una cartografia d’aquests serveis especialment extensa i detallada. De cara a un futur proper, es vol ampliar a la resta de Catalunya.\nMapa del Control de l’Erosió del Sòl de la província de Barcelona. Font: SITxell.\nEl CREAF, l’Institut de Ciència i Tecnologia Ambientals (ICTA) i la Diputació de Barcelona han fet pública recentment la Cartografia de Serveis Ecosistèmics de la província de Barcelona. Es tracta d’un conjunt de mapes digitals que mostren el valor d’un conjunt de serveis ecosistèmics especialment importants. Gràcies a aquests mapes es pot determinar, amb una precisió fins ara inèdita, quines zones del territori ofereixen més serveis i quines menys. També es poden identificar els beneficis concrets que aporten aquests serveis a la població, en aspectes com la regulació hídrica, l’aprovisionament d’aliments i fusta, o el segrest del CO2 atmosfèric. Per tant, serveis que sustenten la nostra salut, la qualitat de vida o l’economia.\nL’objectiu és que aquesta informació “ajudi els Ajuntaments i altres administracions locals a planificar i gestionar el territori” a través d’eines com els Plans d’Ordenació Urbanística Municipals (POUMs), tal i com comenta Joan Pino, qui, juntament amb Corina Basnou ha coordinat el projecte des del CREAF. En el cas de la província de Barcelona, es pretén que serveixi per a desplegar un model d’infraestructura verda, una xarxa d’espais oberts que combini la conservació de la biodiversitat amb la provisió d’aquests serveis ecosistèmics a la població. De fet, ja s’està treballant en aquest concepte emergent amb el projecte GreenInfraNet.\nUn dels punts forts d’aquesta cartografia ha estat reunir informació sobre els diversos serveis ecosistèmics amb un gran nivell de detall, i de forma homogènia per a tota la província de Barcelona. Un dels aspectes a destacar és, per tant, l’elevada resolució dels mapes: per cada píxel, que equival a un camp de futbol (100 x 100 metres de terreny), tenim un valor d’un determinat servei ecosistèmic.\nL’aprovisionament de biomassa forestal és un dels serveis ecosistèmics de la Cartografia. Autor: CREAF\nUn projecte de dos anys, que continua\nAquest és un projecte a tres bandes, finançat per l’Oficina de Planificació i Anàlisi Territorial de la Diputació de Barcelona i portat a terme pel CREAF i l’ICTA. Alhora, hi ha donat suport el Centre Tecnològic i Forestal de Catalunya, l’Institut Català d’Ornitologia i la Unió de Pagesos. La iniciativa va començar el 2014 i durant dos anys s’ha anat desenvolupant fins a la publicació de la cartografia, disponible a través del SITxell.\n“Amb totes les reserves que es vulgui, hi ha un cert canvi de paradigma en la valoració del territori. Des d’un punt de vista més clàssic centrat en la biodiversitat, hem passat ara a un altre basat en els serveis ecosistèmics”, comenta Joan Pino. Per això, els serveis ecosistèmics són cada vegada més presents en el debat polític i científic, i ja hi ha polítiques destinades a la provisió de béns i serveis que ofereixen els ecosistemes a la societat. Aquest és el motiu pel qual es va decidir començar a treballar en el desenvolupament d’aquesta cartografia.\nUn dels punts forts d’aquesta cartografia ha estat reunir informació sobre els diversos serveis ecosistèmics amb un gran nivell de detall, i de forma homogènia per a tota la província de Barcelona.\nDegut a la novetat de la informació, encara s’estan processant les dades i extraient-ne les conclusions. El següent pas és “revisar, millorar i ampliar els indicadors de servei ecosistèmic actuals i fer una primera diagnosi de la distribució d’aquests serveis al llarg del territori”, comenta Joan Pino. I afegeix que “això permetrà proposar i desplegar el primer model d’infraestructura verda a la província de Barcelona”.\nEn col·laboració amb el Departament de Territori i Sostenibilitat, el CREAF vol ampliar aquest tipus de mapes a tota Catalunya i millorar-los afegint nous indicadors que atorguin més robustesa a l’anàlisi d’aquests serveis. Seguir avançant s’entén com un pas necessari, ja que aquesta cartografia té una clara utilitat en el debat públic sobre la planificació i la gestió del territori a escales molt diverses.\nMapa del Potencial de les Oportunitats Recreatives de la província de Barcelona. Font: SITxell\nLa infraestructura verda és un concepte emergent, lligat a la planificació dels espais lliures en un marc polític i d’implementació més amplis que el tradicionalment centrat en la conservació de la biodiversitat. Té com a objectiu conservar i planificar aquests espais lliures mitjançant l’enfortiment de la coherència i la resiliència dels ecosistemes, contribuint alhora a l’adaptació al canvi climàtic i a la reducció de la vulnerabilitat davant de desastres naturals. El concepte d’infraestructura verda també contribueix a la creació d’una economia sostenible mitjançant el manteniment de serveis ecosistèmics i la mitigació dels efectes adversos, les infraestructures de transport i energètiques, i del desenvolupament econòmic en general.\nEl concepte d’infraestructura verda va ser presentat en el Llibre Blanc de la Comissió Europea sobre l’Adaptació al Canvi Climàtic (2009), el qual estableix que la infraestructura verda és “essencial per a mitigar la fragmentació i l’ús insostenible del sòl, tant dins com fora dels espais Natura 2000, i per a abordar la necessitat, i els múltiples beneficis, de conservar i restaurar els serveis ecosistèmics”. Segons aquest nou concepte, els objectius tradicionals de conservació de la natura s’assoleixen en estreta harmonia amb altres objectius més propers al ciutadà, com és ara el manteniment dels diversos tipus de serveis ecosistèmics.\nAquí pots saber més sobre Serveis Ecosistèmics.


Desenvolupament de bastides de ciment de fosfats de calci per a aplicacions en enginyeria de teixits ossis\nGil Sánchez, Cristina\nTutor / director / avaluadorPau Ginebra, Maria\nL’objectiu d’aquest projecte és desenvolupar estructures macroporoses tridimensionals de fosfat de calci a fi i efecte que aquestes actuïn de suports temporals per dur-hi a terme cultiu cel·lular in vitro de cèl·lules òssies o per guiar el creixement ossi in vivo. El desenvolupament se centra bàsicament en l’obtenció de bastides poroses que, alhora, tinguin bona resistència mecànica.\nLa porositat constitueix un factor cabdal per a que les bastides acompleixin la seva funció ja que és aquesta qui facilita la penetració de les cèl·lules en tot el volum del material que actua com a substrat i, conseqüentment, no tan sols accelera el procés de colonització sinó que també accelera el de reabsorció del mateix substrat. La porositat però, s’imposa com una limitació per a l’obtenció d’estructures amb una resistència mecànica adequada. És per això que és necessari trobar un compromís entre ambdós factors.\nLes bastides es formen a partir d’un ciment constituït per una fase sòlida feta de fosfat tricàlcic i una fase líquida que conté diferents concentracions de surfactant. La introducció de la porositat es du a terme escumant la fase líquida prèviament a la mescla amb la fase sòlida. Prèvia optimització del procés d’obtenció de les bastides i selecció de la bastida que presenta un millor compromís entre porositat i resistència mecànica es duen a terme, per tal d’intentar millorar la resistència mecànica, diversos tractaments de sinterització.\nEs van dur a terme tres tractaments de sinterització: dos tractaments es van realitzar seguint les mateixes rampes i temps d’escalfament però variant la temperatura màxima assolida (900 i 1100ºC) mentre que en el darrer es va variar el temps de sinterització assolint una temperatura màxima de 1100 ºC. L’increment de la resistència mecànica de bastides poroses es va assolir mitjançant el tercer tractament.\nFinalment s’estudia la influència de la distribució de la mida de partícula de la fase sòlida que constitueix el ciment en les propietats anteriorment esmentades.\nLes tècniques usades per a la caracterització de les bastides van ser: difracció de raigs X, resistència a la compressió, porosimetria de mercuri, immersió en mercuri, picnometria d’heli, microscòpia òptica, microscòpia electrònica de rastreig (SEM) i adsorció de nitrogen (BET).\nEscola Tècnica Superior d'Enginyeria Industrial de Barcelona -


Bloc de Josep Maria Canet: I vindrà gent d’orient i d’occident, del nord i del sud...\nI vindrà gent d’orient i d’occident, del nord i del sud...\n21 diumenge durant l'any C\nQuè hi havia en el rerefons d’aquell que li pregunta a Jesús “Senyor, són pocs els qui se salven?”. Potser por de no ser salvat? O potser hi havia en ell el pensament de voler classificar les persones en salvades i condemnades?\nA aquesta pregunta Jesús hi fa un capgirament. Acabarà fent un anunci de salvació universal: “I vindrà gent d’orient i d’occident, del nord i del sud...” Més enllà de possibles classificacions hi ha un Déu que és Pare de tots, que fa ploure per a bons i dolents.\nI en qualsevol cas, la proximitat o llunyania d’aquest Déu que ens estima no està en les etiquetes, en els prejudicis, en els bàndols. No és l’origen familiar, ni ètnic, ni tan sols de religió. Vindran gent de tot arreu, perquè el criteri de Déu és el del Judici Final de Mateu: “Us ho asseguro: tot allò que fèieu a un d'aquests germans meus més petits, a mi m'ho fèieu.”\nAcollir el Déu salvador és acollir el seu amor gratuït i generós, posant-lo en pràctica envers aquells que més necessitats estan de l’amor de Déu: els qui tenen fam o set, els estrangers, els mancats de tot, els malalts, els presoners.\nNo ens preocupem, doncs de saber si són molts o pocs els qui se salven, no tinguem por d’un càstig o d’una condemna. L’amor de Déu va més enllà dels nostres criteris estrets i excloents.\nPerò al mateix temps, iniciem un camí de conversió que ens apropi d’aquest Déu amorós. Jesús ens ha donat pistes: la seva vida, les seves paraules ens indiquen el camí. El Sermó de la Muntanya i les Benaurances, el Judici Final de Mateu, la paràbola del bon samarità, són unes bones pistes, que més enllà de pors de càstig o de condemna, ens apropin de Déu i dels altres.\nJesús fa camí cap a Jerusalem, cadascú de nosaltres fem el camí de la nostra vida. Sabem estar atents al que passa al nostre voltant? Descobrim les situacions d’angoixa que molts viuen? En aquests temps que ens toca viure no podem tancar els ulls ni les orelles a tantes dificultats que molts viuen. No ens podem desentendre de la sort dels altres, no podem restar indiferents a l’home que està caigut a la cuneta, al qui passa fam o set, al qui és exclòs, als nouvinguts, als refugiats, als malalts.\nLa porta estreta per la que Jesús ens convida a entrar és la porta que passa per ocupar-se dels altres, sobretot dels qui més ens necessiten.\nNo ens tranquil·litzem pensant que som batejats, que som de Jesús. Només serem de Jesús si posem en pràctica la seva paraula.\nSeguim el camí de Jesús, seguim els exemples de tants que, vinguts d’orient i d’occident, del nord i del sud, han seguit el camí de les Benaurances.\nPublicat per JMC escolapia a 23:12\nNingú de vosaltres no pot ser deixeble meu si no r...\nEl qui s’humilia serà enaltit\nI vindrà gent d’orient i d’occident, del nord i de...\nSe n’anà decididament a la Muntanya\nHe vingut a calar foc a la terra\nEstigueu a punt, amb el cos cenyit i els llums enc...


Aquest curs que acaba\nAquest estiu tenim alguna dificultat afegida a la calor desencadenada a tot Europa. O més que això, no serà la calor la causa d'aquesta dificultat? Potser. Ara que les estacions ens porten a diatribes més banals, vull reflexionar sobre el que en l'ensenyament, en la justícia, en la política, podria dir-se "aquest curs que acaba".\nPer començar, cal reconèixer, encara que ens costi tant, tots els moments en què ens hem equivocat. Potser aquest podria ser el començament d'una nova actitud que ens permetés identificar-nos amb més claredat en els errors d'altres. Quantes vegades en la constitució dels ajuntaments no s'han retret, un partit a l'altre, aliances que abans o després ells mateixos han perpetrat en un altre municipi? Però hem construït les nostres crítiques i les nostres justificacions entorn del suposat "mal menor", o d'un "objectiu de país", o d'una "qüestió d'estat" que ens salvi de la incoherència del discurs. Ja se sap, per a tot pacta sunt servanda hi ha sempre un rebus sic stantibus al qual recórrer.\nPot semblar que els polítics sobren i, tot i això, quina falta ens fa la veritable acció política!\nDe la mateixa manera, la investidura de Sánchez s'ha transformat en una peça teatral de gust més que discutible, on tampoc el periodisme de trinxera no ha perdut ocasió per acabar de ridiculitzar aquells personatges que no eren de la seva devoció. On uns veien fermesa, d'altres, ambició desmesurada; on els de davant trobaven claudicació, els propis, flexibilitat. De manera que alhora podem considerar les noves eleccions el pitjor dels mals per a l'estabilitat i una nova oportunitat per evitar que el comunisme s'instal·li a les poltrones gairebé 90 anys després d'aquella nefasta vegada. Tot en un, com aquests ungüents màgics que perden la màgia en el minut dos.\nLa pitjor de les circumstàncies, tanmateix, plana sobre la mateixa classe política, perquè el vodevil ha permès apreciar de manera creixent que sense govern un país pot tirar endavant. Només caldria que l'univers de funcionaris que formen les elits de l'Estat pogués prendre decisions executives perquè gairebé tot pogués seguir endavant en una tecnocràcia on les eleccions esdevinguessin inconvenients. Una mica a l'estil del que ha passat en l'àmbit municipal, on des que els interventors van prendre el relleu de les decisions, els polítics hi són sobretot per obtenir recursos per al seu partit.\nPot semblar que els polítics sobren i, tot i això, quina falta ens fa la veritable acció política! Aquesta en què no es torcen les voluntats per la por de perdre la cadira. Aquesta que només s'entreveu de tant en tant, sobretot quan es mira enrere. Què diran del nostre temps present en el futur? Penso que potser ens falta perspectiva, però també em temo que siguin necessàries algunes altres coses el nom de les quals ja gairebé s'ha perdut per manca d'ús. Proposem-nos, si més no, això, recordar-les ara que es tanca el curs. Un exercici necessari per quan comenci el pròxim.


A favor del llenguatge inclusiu i dels drets de lesbianes, gais, bisexuals, transgèneres i intersexuals - Mollet a mà\nA favor del llenguatge inclusiu i dels drets de lesbianes, gais, bisexuals, transgèneres i intersexuals\nUnanimitat per a dues mocions que demanen respecte. La primera demana l’ús inclusiu i no sexista del llenguatge per part dels regidors de l’Ajuntament. La segona dóna suport a la llei LGTB i demana l’aplicació d’un protocol, mesures i accions per garantir\nDimecres, 27 de gener de 2016 | 17:27h\nUna de les mocions demana que els representants del Consistori utilitzin en els seus discursos i escrits un llenguatge inclusiu i no sexista i també que es desenvolupin campanyes per a tota la ciutadania. L’Associació de Dones Àgora va fer arribar aquesta petició al Ple, que va rebre el recolzament unànime de totes les agrupacions.\nUna altra moció debatuda durant la sessió va ser demanar l’aplicació de la Llei LGTB ja que “no ha tingut el desplegament reglamentari suficient i demanem a la Generalitat que la doni a conèixer”, explicava la regidora d’Ara Mollet-ERC-MES, Marta Vilaret. La moció també demana a l’Ajuntament de Mollet que defineixi un protocol i un full de ruta per aplicar-la a nivell municipal. Aquesta moció també rebia el suport de tots els partits.


“Emergència o normalitat”, article a Mediterráneo. – Compromís Diputació de Castelló\n“Emergència o normalitat”, article a Mediterráneo.\n“Al meu país la pluja no sap ploure”, cantava Raimon i definia en un sols vers la manera de ser i sentir de tot un poble. Però a pesar que no sap ploure, plou, i sembla que mai ens troba preparats. Per a evitar els problemes que aquest últim temporal ha provocat, des de que va començar la legislatura Compromís està demanant un protocol d’actuació clar i transparent perquè tots els pobles sàpiguen com han d’actuar i per què.\nLa transparència és fonamental per evitar la sensació que no s’atén a tots els pobles per igual i que el color polític té molt a veure amb les prioritats. Les nevades d’aquestos dies han fet que a molts municipis es qüestionen les polítiques de prevenció i actuació que es posen en marxa en aquestes ocasions. També és veritat que hi han fenòmens extraordinaris, que acaben superant les previsions inicials. A més, els pobles més grans com Morella o Vilafranca tenen mitjans propis per poder fer front als efectes de la neu, però els més menuts depenen completament del servei que Emergències que la GVA té preparat i que a Castelló du a terme el Consorci de Bombers.\nTots (bombers, voluntaris, Diputació, etc.) fan el que poden i més però una vegada s’ha produït la nevada, les informacions que reben els pobles i les persones afectades es podria millorar, amb l’objectiu de minimitzar els efectes. Ara és el moment d’avaluar quines necessitats han quedat desateses i com es pot millorar tant la comunicació com el servei que es presta en general. A les comarques del Nord tenim peculiaritats com molts masos i granges disseminades per tot el territori que, ja que fan una tasca tant important en mantindre l’economia i la vida a les terres de l’interior, caldria cuidar.\nPer això hem d’aconseguir que les accions per a minimitzar l’impacte d’aquestos fenòmens, que són habituals any rere any, siguen efectives al 100%. Si en qualsevol país del nord d’Europa cauen nevades, fins i tot més vegades i més fortes i no passa res, per què ací no ho podem fer que deixen de ser una notícia als tele-diaris? Perquè ploure, va a seguir plovent. I caldrà que, la pròxima vegada, eixe fet no siga una emergència sinó allò passa tots els hiverns.\nXavier Trenco i Pitarch, portaveu Compromís Diputació Castelló. Article publicat dilluns 30 de gener al diari “Mediterráneo”\n←Alcaldes i diputats de Compromís es reuneixen amb Enric Nomdedéu, secretari autonòmic d’Ocupació\nPresentem una moció per sol·licitar al Consell que garantisca l’ordenació racional i protecció del paisatge de la costa→


L'Ibex 35 perd els guanys del dia a la tarda, però puja un 0,42%\nBorsa BCN.- L'Ibex 35 perd gairebé tots els guanys que havia aconseguit a última hora i tanca la jornada amb una lleu pujada del 0,42% fins als 9.042,6 punts, després d'anar guanyant un 2%. Les declaracions del Govern han influït en els inversors.\nLa jornada ha vingut marcada per les declaracions fetes per part de membres del govern i pel seu president. José Luis Rodríguez Zapatero ha assegurat al Congrés dels Diputats que el Govern lidera un ampli ventall de reformes estructurals que afecten tots els àmbits de l'economia, com el laboral, incloent la reestructuració del sistema financer, a través de la reordenació de les caixes d'estalvi que, segons va assegurar, està molt avançada i estarà completada el 30 de juny.\nD'altra banda també va fer referència a la pujada d'impostos a les rendes més altes en què estan treballant, el qual serà extraordinari, és a dir, de caràcter temporal i com una figura que s'afegirà a l'actual marc impositiu.\nEl ministre d'Indústria, Miguel Sebastián, ha assegurat que el seu departament no maneja previsions de pujada sobre la Tarifa d'Últim Recurs (TUR) de la llum a partir de juliol de 2010 perquè necessita conèixer l'evolució del dèficit tarifari, tot i que va recalcar que qualsevol pujada no afectarà els cinc milions de pensionistes i famílies nombroses acollides al conegut com a "bo social".\nPel que fa a renda variable, el sector financer ha perjudicat al selectiu. Bankinter, Banesto i Santander es deixen un 1,58%, 0,68% i 0,62% cadascun.\nL'índex barceloní, BCN MID-50 augmenta la seva cotització en un 0,08% fins als 15.365,40 punts. Les que més pugen són Clínica Baviera i Portland, amb un 5,64% i 5,63% respectivament. A l'altre costat de la taula Corporación Dermoestética retrocedeix un 11,53%.\nEuropa es manté en verd\nAl tancament d'aquesta redacció, les borses europees es mantenen en zona d'avenços al voltant d'un punt percentual. La jornada ha vingut marcada per la notícia provinent de Brussel.les. La Comissió Europea ha demanat a tots els Estats membres de la UE que imposen una taxa als bancs la recaptació s'utilitzarà per a constituir, segons regles comuns, fons de resolució similars als fons de garantia espanyols. Aquesta taxa ja va ser reclamada pel gerent de l'FMI al mes de març. En el seu moment el president del BCE, Jean Claude Trichet va demanar cautela per poder posar en risc la recuperació. Aquesta taxa es vol imposar per evitar possibles casos com el de Lehman Brothers, que poden tenir efectes desastrosos i un risc de contagi en el sistema financer.\nEls guanys no vénen recolzades per la moneda única, que situa el tipus de canvi directe en els 1,2219 $ per euro. Des del punt de vista macro, la jornada ha tingut de dades significatives.\nL'FTSE-100 anglès suma un 2,76%, situant-se en els 5.076,98 punts. Rio Tinto PLC lidera el sector dels ascensos amb un 8,08%\nEl CAC-40 francès augmenta un 2,98% situant-se en els 3.430,61 punts. Arcelor Mittal aquesta entre els valors que més s'incrementa amb revaloracions del 6,07%\nEl DAX-30 germànic incrementa en un 2,21% fins a arribar als 5.795,48 punts. Volkswagen és l'empresa més revalorada amb guanys del 5,84%.


Si us agrada la música i la cultura i voleu gaudir d’un dia únic amb família, l’Oh Happy Gaudí és el vostre festival!\nPodreu descobrir tots els secrets i misteris d’una de les Colònies més importants de Catalunya al ritme dels vostres grups preferits de l’Oh Happy Day.\nNo deixeu escapar aquesta oportunitat i veniu a gaudir dels millors concerts i del genial arquitecte Antoni Gaudí.\nCRIPTA I COLÒNIA GÜELL Patrimoni Mundial per la UNESCO\nNo us perdeu la Colònia Güell i la Cripta de Gaudí a Santa Coloma de Cervelló. Descobrireu el laboratori de proves de Gaudí on va aprendre totes les seves innovacions arquitectòniques que després va aplicar a la Sagrada Família. Després d’una visita guiada, podreu gaudir del concert a la Cripta de la Colònia, una esglèsia amb una acústica inmillorable que us captivarà.\nConcert + visita guiada: 24€\nConcert (sense visita guiada): 16€


Saber més respecte al cognom Kingsberry és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Kingsberry sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Kingsberry.\nEl cognom Kingsberry en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Kingsberry, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Kingsberry és major a la de la resta de països.\nEl mapa del cognom Kingsberry\nL'oportunitat d'informar-se en un mapamundi sobre quins països posseeixen una major quantitat de Kingsberry en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Kingsberry, per a aconseguir així la informació precisa de tots els Kingsberry que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Kingsberry, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Kingsberry. De la mateixa manera, podem veure en quins països s'han arrelat i desenvolupat, motiu pel qual si Kingsberry és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Kingsberry del món\nEstats Units (661)\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Kingsberry en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Kingsberry poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Kingsberry és un cognom més freqüent, i en quins països Kingsberry és un cognom insòlit o inexistent.


Vita Moleskine: Seguim en el túnel\nEls dies de confinament cauen inexorablement i no es veu encara la llum del final del túnel. Aquesta llum hi és. Sabem que, més tard o mes aviat, arribarem al final d’aquest mal son. Mentrestant veig el que passa en el meu entorn i ho analitzo. Ara no és el moment de retrets. Tot l’esforç cal centrar-lo en sortir-nos-en el més aviat possible i de la millor manera. Dit això, sí que voldria anar fent inventari d’algunes coses que m’agradaria recordar-me’n després.\nA l’inici de la infecció, quan encara l’OMS l’havia qualificat de pandèmia, algunes veus assenyades demanaren ajornar el Mobile Wold Congress. Van haver-hi moltes resistències per part de les autoritats a reconèixer el risc de celebrar aquesta trobada. Al final, el seny s’imposà a l’obstinació política i empresarial. Era el primer episodi de l’obra la borsa o la vida. Les primeres veus de proposar-nos el confinament dur, foren acusades d’alarmistes. Algunes d’aquestes persones foren acusades d’egocèntriques per part dels seus propis col·legues. Els mateixos que repetien que el coronavirus era com una grip. Aquest fou també el missatge donat en un primer moment per les pròpies autoritats sanitàries. Quan la pandèmia començava a fer estralls molta gent desoí les recomanacions de quedar-se a casa i fugí a les segones residències. Mentrestant, la ciutat de Madrid seguia oberta malgrat els importants nombres d’infectats i morts. Quan des de l’Estat es decideix confinar-nos a tots, s’aprofita i es recentralitza l’estat.\nDes del govern de l’Estat han militaritzat la lluita contra la pandèmia fins el punt de convertir-la en un episodi més d’una guerra on els combatents són els sanitaris i els virus l’enemic a batre. Totes les autoritats, les d’aquí i les d’allà, han construït un relat que, més que ajudar a tranquil·litzar-nos ha creat confusió i angoixa. Ara resulta que tenim el doble de morts que ahir perquè es compta diferent. Massa tard per adonar-se’n que s’havien deixat de comptar morts. S’insisteix en coses que semblen impossibles, com per exemple fer tests per a tothom. Les probes no arriben, tot haver-les anunciat profusament. Ningú explica amb claredat perquè no tenim proves. Els virus torna a obrir batalles polítiques entre les autoritats de Catalunya i les de l’Estat. La xifra 1714 esdevé el paradigma d’aquest enfrontament. Algunes autoritats tornen a amagar-se darrera de la retòrica dels símbols.\nPodria seguir fent una llista amb petites anècdotes que denoten que les coses, segons el meu parer, poden posar-se en el platet de la balança de les coses que no es deuen fer prou bé perquè els números d’infectats i de morts, si ens comparem a través d’indicadors amb altres països, és esfereïdor. Dins d’aquest túnel que esperem sortir quan sigui el moment, la única llum que il·lumina, i és motiu d’esperança, prové del treball generós de sanitaris i sectors de serveis que asseguren el nostre benestar cada dia.\nPublicat per Jordi López Camps a 16.4.20